Nunne tänav

**Nunne tänav** on tänav Tallinna vanalinnas. See algab Pikalt tänavalt, ristub Laia, Väike-Kloostri ja Suur-Kloostri tänavaga ning lõpeb Balti jaama juures, kus Toompuiestee ja Rannamäe tee kokku saavad.

Aastatel 1950–1987 kandis tänav Vaksali tänava nime.

Tänava pikkus on umbes 380 meetrit.

Tänava Toompea-poolsel nõlval, Nunne tänava ja Laia tänava ristumiskohas asub Nunne tänava haljasala ehk Kitseaed, kus asub Jaan Koorti skulptuur "Metskits".

Nunne tänava äärsel Toompea tugimüüril Patkuli trepi juures asub René Reinumäe loodud Boriss Jeltsini bareljeef, mis avati 22. augustil 2013. 

## Hoonestus
Nunne tänaval asuvad
*NUKU teater, Nunne 4/8 // Lai 1/3;
*Nunne tänav 7 hoone korterite ja bürooruumidega. Nunne 7 (endise nimega Vaksali) tänaval asus hotell Balti, kus elas 1902. aastal Eduard Vilde ja kirjutas seal romaani "Mahtra sõda";
* Baltic Hotel Imperial, Nunne 14;
*Nunne 16 // Suur-Kloostri tn 11 Nunne Õllekoda;
* Tallinna Kesklinna Valitsus, Nunne 18.

## Galerii

File:Jõuluvana Nunne tänava nurgal.jpg|Nunne tänav, Nunne tänava ja Pika tänava ja Rataskaevu tänava ristmikult
File:2018-04-21-16-54-11-IMG 7666 (46039915815).jpg|Nunne tänav, Nunne tänav 1
File:Gelsomino in Tallinn.JPG|Nunne tänav 2 // Lai tänav 2
File:Estonia - Tallinn - panoramio (4).jpg|Nunne tänav, Nunne tänav 12
File:2018-04-21-18-13-59-IMG 7923 (39989501933).jpg|Nunne tänav, Nunne tänav 12/14
File:Tallinn Blick vom Domberg 1.JPG|
File:Nunne street.jpg|Nunne tänav
File:Tallinn, Estonia (7952335158).jpg|Nunne tänav 9
File:Tallinn - Nunne Street.jpg|Nunne tänav 11, 11b
File:14-08-14-Tallinn-RalfR-158.jpg|Nunne tänav
File:2018-04-21-18-14-12-IMG 7924 (39989502193).jpg|Nunne tänav
File:Vanalinn 203.jpg|Nunne tänav


## Ajalugu

Tänav sai nime Tallinna all-linnast loodes asunud Tallinna Mihkli nunnakloostrilt; tänava ja Toompea kõrgendiku vahelisel alal asus Nunnavärav koos eelväravatega, mille ehitised lammutati lõplikult 1868. aastal. Nunne tänava varasemad nimed on olnud Nunna tänav; nunnawärrawa ulits; saksa keeles *Süsternstraße, Systernstraße, Cystern-Straße, Schwesternstraße, Ritter-Strasse, Süsterstraße*; alamsaksa keeles *susterstrate*; ladina keeles *platea sororum, vicus monialium, platea monialium, juxta moniales, platea sanctimonialium*; vene keeles *Нунне, ул., Систернская ул., Сестринская ул., Цистернпортская ул. *

1490. aastal ehitati Nunne värava juurde seek, niinimetatud Uus hospidal (saksa k. *Das neue Sekenhaus*). Uue hospidal hoonestik koosnes hospidalist, ühest elumajast ja kahest aidast. Uus hospidal paiknes kitsal maa-alal Toompea nõlva all Nunne ja Laia tänava ristumiskohal.

Nunne tänaval asus ajalooline Nunne värav. Osa Nunnaväravast lammutati 1820. aastal ning selle säilinud osas asus 19. sajandil hobupostijaam. 1864. aastal tasandati värava taga asunud vallikraav ja muldkindlustused. Linna arenemisel ja laienemisel ning 1870. aastal valminud Balti Raudtee Selts raudteevaksalile sujuva liikluse kindlustamiseks (läbipääs Nunna väravat kaudu linnast välja oli väga väike, kitsas ja pime) müüdi 1868. aastal värav lammutamiseks maha ning lammutati. Kuid ka Nunna värava lammutamine ei taganud piisavat läbipääsu Balti vaksalini, mistõttu tehti Suur-Kloostri tänaval linnamüüri läbimurdega ka uus väravaava.

Eesti NSV ajal asus Nunne tänav 12/14 hoones võõrastemaja ehk hotell Balti ja Vaksali tänaval ka Balti jaama õllesaal.

## Vaata ka
*Endla, kino
*Toompark
*Snelli tiik
*Patkuli trepp
*Tornide väljak
*Nunne tänava paljand
*Kitseaed

## Viited

## Välislingid

*Nunne tänav Tallinnas • Fotokogu,